കല്ദായ സുറിയാനി സഭയുടെ സുന്നഹദോസ് സമാപിച്ചു എര്ബി.ഇറാഖ്: ആഗോള പൗരസ്ത്യ കല്ദായ സുറിയാനി സഭയുടെ പരിശുദ്ധ സുന്നഹദോസ് എര്ബിലിനടുത് അങ്കവാ പട്ടണത്തിലെ മാര് യോഹന്നാന് മാംദ്ദാന പള്ളിയില് സമാപിച്ചു. പുതിയ പാത്രിയര്ക്കിസ് ഡോ. മാര് ആവാ തൃതീയന് അധ്യക്ഷത വഹിച്ചു.ഇന്ത്യന് സഭയുടെ പാത്രിയര്ക്കിസ് പ്രതിനിധിയായി ഡോ. മാര് അപ്രേം മെത്രാപ്പോലീത്തയെ പരിശുദ്ധ സുന്നഹദോസ് തീരുമാനിച്ചു. ഡോ. മാര് യോഹന്നാന് എപ്പിസ്കോപ്പയുടെ അസുഖത്തെ തുടര്ന്ന് അടുത്ത സുന്നഹദോസ് വരെ അവധി അനുവദിച്ചു. മാര് ഒൗഗിന് എപ്പിസ്കോപ്പയക്ക് ഇന്ത്യന് സഭയുടെ മെത്രാപ്പോലീത്തയ്ക്ക് ചുമതലയും നല്കി.കാലിഫോര്ണിയയുടെ ബിഷപ്പിനെ പാത്രിയര്ക്കിസായി അഭിഷിക്തനാക്കിയതു കൊണ്ട് പുതിയ എപ്പിസ്കോപ്പിയെ അടുത്ത സുന്നഹദോസില് തെരഞ്ഞെടുക്കുവാനും തീരുമാനിച്ചു. അതു വരെ നിലവിലെ സംവിധാനം തുടരുവാനും നിശ്ചയിച്ചു. പുതിയ പാത്രിയര്ക്കിസിനെ ഭരണകാര്യങ്ങളില് സഹായിക്കുവാനായി ന്യൂസിലാന്ഡ് മെത്രാപോലിത്ത മാര് മിലീസ് സയ്യ, എപ്പിസ്കോപ്പമാരായ മാര് ഇമ്മാനുവേല് ഒൗസേഫ ് കാനഡ, മാര് പൗലോസ് ബെന്യമിന് അമേരിയ്ക്ക, മാര് അഫ്രേം നഥാനിയേല് സിറിയ, മാര് നര്സൈ ബെന്യമിന് ഇറാന് എന്നിവര് അടങ്ങുന്ന അഞ്ചാംഗ കമ്മിറ്റിയെ ചുമതലപ്പെടുത്തുകയും പരിശുദ്ധ സുന്നഹദോസ സമാപിക്കുകയും ചെയ്തു.